open-index/open-wikipedia-markdown huggingface dataset:
קילי פורסיית'

**קילי פורסיית**' (באנגלית: **Keeley Forsyth**; נולדה ב-1979) היא שחקנית ומוזיקאית אנגלייה.

## ביוגרפיה
פורסיית' נולדה בעיר אולדהאם שבמנצ'סטר רבתי. הופעתה הראשונה הייתה בתפקיד ניקי בסדרת הטלוויזיה לילדים "The Biz" של ה-BBC משנת 1995, לצדו של פול ניקולס. בהמשך הופיעה בסדרות טלוויזיה אחדות בהן "Peak Practice", "מקום בו נמצא הלב", "חדר מיון", "בקצב הלב", "The Bill", "דיאל ופסקו", "הולבי סיטי", "קו היופי", "לות'ר", "צדק פלילי", "קורוניישן סטריט", "בנים ואוהבים", ו"תחבולות חדשות". עוד שיחקה עם להקת התיאטרון Real Circumstance.

ב-2001 השתתפה פורסיית' בשעשועון "Family Fortunes" שבו התחרו קאסט הסדרה "Heartbeat" נגד קאסט הסדרה "Peak Practice".

ב-2015 גילמה פורסיית' את טרי וידון במיני-סדרה "כיסא פנוי" של ה-BBC.
ב-2016 הופיעה בתפקיד אנט בעונה השנייה של הסדרה "עמק האושר".

באוקטובר 2019 הוציאה פורסיית' סינגל בשם "Debris" בחברת The Leaf Label. בינואר 2020 יצא סינגל נוסף "Start Again", עם קליפ מאת אנדרו הולם. ב-17 בינואר 2020 יצא לאור אלבום הבכורה שלה באותו שם. באלבום השתתף גם הפסנתרן מתיו בורן.

האלבום זכה לשבחים מאתר הביקורות פיצ'פורק, ומגזין המוזיקה "The Quietus", ו-"Loud and Quiet".

## פילמוגרפיה

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:מוזיקאיות בריטיות
קטגוריה:בריטיות שנולדו ב-1979
קטגוריה:בריטים שנולדו ב-1979
Cruel Summer (אלבום של GOOD Music)

**Cruel Summer** (בעברית: **קיץ אכזרי**) הוא אלבום האוסף של חברת ההקלטות GOOD Music. האלבום יצא לאור ב-14 בספטמבר 2012 על ידי חברת התקליטים GOOD Music ודאף ג'אם. מתוך האלבום ארבעה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי קניה וסט
קטגוריה:אלבומי טייאנה טיילור
קטגוריה:אלבומי פושה טי
קטגוריה:אלבומי אוסף באנגלית
קטגוריה:אלבומים שהופקו על ידי טראוויס סקוט
קטגוריה:אלבומים שהופקו על ידי מייק דין
קטגוריה:אלבומים שהופקו על ידי מייק ויל מייד איט
קטגוריה:אלבומים שהופקו על ידי קניה וסט
קטגוריה:אלבומי היפ הופ
קטגוריה:אלבומי חברת דאף ג'אם
הר הרינגטון (שטח חסות רוס)

**הר הרינגטון** (באנגלית: **Mount Harrington**) הוא הר ברכס קווארלז, בהרי המלכה מוד באזור חוף אמונדסן של שטח חסות רוס, שבאנטארקטיקה.

גובהו של ההר 2,550 מטרים מעל פני הים; והוא ההר ה-715 בגובהו באנטארקטיקה.

ההר ממוקם 7 קילומטרים צפונית-מזרחית להר רות' גייד.

## היסטוריה
### גילוי ומיפוי ההר

ההר מופה לראשונה על ידי משלחת החקר האנטארקטית בירד, בפיקודו של ריצ'רד בירד שנערכה בין השנים 1928–1930.

ההר מופה שנית, על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של ג'ון ר. הרינגטון (John R. Harrington), שהיה מטאורולוג בתחנת הקוטב הדרומי (התחנה האנטארקטית אמונדסן-סקוט) בעונת החורף האנטארקטי 1962.

## קישורים חיצוניים
* הר הרינגטון באתר הסקר הגאולוגי של ארצות הברית
* הר הרינגטון באתר הגאזט האנטארקטי של ממשלת אוסטרליה
* הר הרינגטון באתר הגאזט האנטארקטי המשווה SCAR של ממשלת אוסטרליה

## הערות שוליים

הרינגטון
הרינגטון
רומולוס מטדדה

**רומולוס מטדדה** (באיטלקית: **Romolo del Tadda**;  1544, פייזולה, טוסקנה – 1621, פירנצה) היה פסל איטלקי.

## ביוגרפיה
רומולוס בן למשפחה של סתתים ופסלים מפייזולה שקיים לגביה תיעוד מהמאה החמש עשרה ועד המאה השבע עשרה, אביו היה הפסל פרנצ'סקו פרוצ'י המכונה דל טדדה והם עבדו יחדיו.
עבודותיו מצויות בגני בובולי ובווילה בלוסגוארדו קארוזו באזור פירנצה שם מצוי מוזיאון אנריקו קארוזו.

## גלריה

Romolo Ferrucci del Tadda-Three grotesque figuers-Boboli Gardens.jpg|שלוש דמויות גרוטסקיות בגני בובולי
Boboli, terzo incrocio del viottolone, Orazio Mochi e Romolo del Tadda, i giocatori del saccomazzone (1780) 01.JPG| שני שחקנים בגני בובולי
Romolo Ferrucci del Tadda-The Owl Game-Boboli Gardens.jpg| שני ספורטאים בגני בובולי


## קישורים חיצוניים

קטגוריה:פסלים איטלקים במאה ה-16
קטגוריה:פסלים איטלקים במאה ה-17
קטגוריה:ילידי 1544
קטגוריה:נפטרים ב-1621
I'm Out

**I'm Out** הוא סינגל שהוקלט על ידי הזמרת-יוצרת האמריקאית סיארה, בשיתוף הראפרית הטרינידדית ניקי מינאז', מתוך אלבום האולפן החמישי של סיארה, Ciara. השיר יצא לאור ב-3 ביוני 2013, על ידי חברת התקליטים אפיק רקורדס, כסינגל השני מתוך האלבום.

## רקע וכתיבה
לאחר ששיתפה סיארה פעולה עם ניקי מינאז' בשיר "I'm Legit", באלבומה של מינאז' "Pink Friday: Roman Reloaded – The Re-Up", מינאז' הסכימה להתארח באלבומה של סיארה בתמורה. במקור, השניים עבדו רק על שיתוף פעולה אחד עבור אלבומה של סיארה, בשם "I'm Out". השיר נכתב על ידי רוק סיטי, ניקי מינאז' וסיארה, והופק על ידי הקו-קפטנס ורוק סיטי. השיר מכיל בתוכו את סגנונות האלקטרו והרית'ם אנד בלוז העכשווי.

בסמוך לצאת האלבום המלא, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-34 מיליון השמעות.

## וידאו קליפ
הווידאו קליפ הנלווה שצולם לשיר עלה לערוץ היוטיוב הרשמי של סיארה ב-30 ביוני 2013. הקליפ בוים על ידי האנה לוקס דייוויס.

נכון ליולי 2021, מונה הצפיות של הקליפ עומד על כ-94 מיליון.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי טימותי תומאס
קטגוריה:שירים שנכתבו על ידי ת'רון תומאס
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים בהוצאת אפיק רקורדס
68 Whiskey

היא סדרת טלוויזיה אמריקאית מסוגת דרמה קומית-צבאית שנוצרה על ידי רוברטו בנאביב ומבוססת על סדרת הטלוויזיה הישראלית "תאג"ד". פרק הבכורה שודר ב-15 בינואר 2020 ברשת פרמאונט.

בספטמבר 2020 הסדרה בוטלה לאחר עונה אחת.

## תקציר העלילה
קבוצת גברים ונשים נשלחים כחובשים צבאיים לבסיס צבא ארצות הברית באפגניסטן, שם הם סובלים מעולם מסוכן שמוביל לתיאבון הרסני עצמי והתנהגות מזעזעת אך גם סוחט מהם ידידות אמיתית.

## שחקנים ודמויות
### דמויות ראשיות
* סם קילי בתפקיד קופר רובאק
* גייג' גולייטלי בתפקיד גרייס דורקין
* כריסטינה רודלו בתפקיד סמל רוזה אלווארז
* ג'רמי טרדי בתפקיד סמל המטה מחי דייוויס
* ניקולס קומבה בתפקיד אנתוני פטרוצ'לי
* דרק ת'ילר בתפקיד ססקואץ'
* בת רייסגרף בתפקיד רב-סרן הולוויי
* למונט תומפסון בתפקיד קולונל הרלן אוסטין

### דמויות משניות
* אוסמן עלי בתפקיד קפטן הזארה
* ארטור בנסון בתפקיד חליל
* אהרון גלניין בתפקיד שף קולין גייל
* לינק האנד בתפקיד קראש
* ג'ייד אלבני בתפקיד קאסולה

## הפקה
ב-9 ביולי 2018, הוכרז כי רשת Paramount רכשה את זכויות העיבוד של סדרת הטלוויזיה הישראלית תאג"ד. בריאן גרייזר, פרנסי קלפו, ציון רובין, אפרת שמעיה דרור, דנה שטרן, סמי קים פאלווי ומייקל להמן לוהקו להפיק את הגרסה האמריקאית. ב-30 באפריל 2019, דווח כי רשת Paramount הזמינה עונה ראשונה המורכבת מעשרה פרקים. חברות ההפקה המעורבות בסדרה היו אולפני טלוויזיה CBS, חברת Imagine Television ו-Yes הישראלית. הסדרה עלתה לראשונה ב-15 בינואר 2020.

## קישורים חיצוניים
* 

## הערות שוליים

קטגוריה:סדרות דרמה אמריקאיות

קטגוריה:סדרות טלוויזיה אמריקאיות
קטגוריה:סדרות קומדיה אמריקאיות
קטגוריה:תוכניות וסדרות טלוויזיה אמריקאיות מבוססות על פורמט ישראלי
קטגוריה:תוכניות טלוויזיה באנגלית
קטגוריה:אולפני CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2020
האופה והיפה

**האופה והיפה** (באנגלית: **The Baker and the Beauty**) היא סדרת טלוויזיה אמריקאית מסוגת הקומדיה הרומנטית והדרמה שפותחה על ידי דיקן גאורגריס ושודרה ברשת ABC ב-13 באפריל 2020. הסדרה היא עיבוד לסדרה הישראלית "להיות איתה". הגרסה האמריקאית פותחה בשיתוף פעולה עם אבי ניר, אלון שטרוצמן, אסי עזר ורחל קפלן. חטיבת הטלוויזיה של אולפני יוניברסל הפיקה את הסדרה.

ביוני 2020, "ABC" הודיעה על ביטולה של הסדרה לאחר עונה אחת בלבד בעקבות מדרוג נמוך.

## שחקנים ודמויות
* ויקטור ראסוק - דניאל גרסיה, אופה בעסק של משפחתו, מאפיית רפאל, שפותח ברומן עם דוגמנית העל נועה המילטון.
* נטלי קלי - נועה המילטון, דוגמנית ויזמית אוסטרלית מפורסמת שנמשכת לדניאל.
* דן בוקטינסקי - לואיס, המנהל האישי של נועה המבקש להגן על תדמיתה בכל מחיר.
* דייוויד דל ריו - מתאו גרסיה, אחיו הצעיר של דניאל ודי ג'יי המכונה MC קובאנו.
* מישל ויינטמילה - ונסה, מתווכת וגרושתו של דניאל.
* בליסה אסקובדו - נטלי, אחותם הקטנה של דניאל ומתאו, שיש לה ציפיות גבוהות מהוריה.
* ליסה וידאל - מארי גרסיה, אמה של דניאל, מתאו ונטלי.
* קרלוס גומז - רפאל גרסיה, אביהם של דניאל, מתאו ונטלי והבעלים של מאפיית רפאל.
## קישורים חיצוניים
* 

## הערות שוליים

קטגוריה:תוכניות טלוויזיה שמתרחשות במיאמי
קטגוריה:תוכניות טלוויזיה על דוגמנות
קטגוריה:תוכניות טלוויזיה על אופנה
קטגוריה:תוכניות וסדרות טלוויזיה אמריקאיות מבוססות על פורמט ישראלי
קטגוריה:סדרות קומדיה רומנטית אמריקאיות
קטגוריה:אולפני ABC: סדרות טלוויזיה
קטגוריה:ABC: תוכניות וסדרות
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2020
רכס קווארלז

**רכס קווארלז** (באנגלית: **Quarles Range**) הוא רכס הרים גבוה וסלעי, בהרי המלכה מוד, באזור חוף אמונדסן של שטח חסות רוס, שבאנטארקטיקה.

הרכס משתרע החל מרמת הקוטב, בין קרחון קופר וקרחון באומן, ומסתיים לחוף אמונדסן לגדתו של מדף הקרח רוס.

## היסטוריה
### גילוי ומיפוי הרכס

הרכס התגלה לראשונה בשנת 1911 על ידי קפטן רואלד אמונדסן.

הרכס מופה לראשונה בפירוט על ידי משלחת החקר האנטארקטית בירד, בפיקודו של ריצ'רד בירד שנערכה בין השנים 1928–1930.

### מקור השם

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שמו של דונלד קווארלז, שהיה מזכיר חיל האוויר של ארצות הברית בין השנים 1955–1957, וסגן שר ההגנה של ארצות הברית בין השנים 1957–1959, התקופה בה החלה השנה הגאופיזית הבינלאומית.

## אתרים ברכס
ברכס מצויים האתרים:

## קישורים חיצוניים
* רכס קוואלרז באתר הסקר הגאולוגי של ארצות הברית
* רכס קווארלז באתר הגאזט האנטארקטי המשווה SCAR
* מזג אוויר נוכחי מעודכן ברכס קווארלז
** תחזית מזג אוויר עדכנית ארוכת טווח עבור רכס קווארלז
** נתוני מזג אוויר היסטוריים וסטטיסטיקות מזג אוויר עבור רכס קווארלז

## הערות שוליים

קווארלז
קווארלז
מרדכי עטייא

רבי **מרדכי עטייא** (ה'ת"נ - 1690 - ה'תק"ו - 1746), מחבר הספר "מר דרור", היה ר"מ בעיר מרקש שבמרוקו ובעיר איזמיר שבטורקיה, בראש המאה ה-18.

## ביוגרפיה
מרדכי עטייא נולד לכל המאוחר בשנת ה'ת"נ (1690) בעיר דמנאת שבמרוקו ושם הוא קיבל את ראשית חינוכו. בגיל בר מצווה שלח אותו אביו רבי יצחק לעיר מרקש, בה הוא למד בישיבה שבראשה עמדו שלושה מחכמי העיר: רבי יצחק דילויה, רבי שלמה עמאר ורבי אברהם אזולאי. על לימודו מחכמים אלה, עד ששימש כר"מ במרקש, הוא כותב: .

### נדודיו וטלטוליו
בתקופתו הכביד אסמאעיל מלך מרוקו את עול המיסים מעת לעת. היטלי המס פגעו קשות בשכבות החלשות מבחינה כלכלית שבתוכן בלטו תלמידי החכמים. את עיקר הביקורות מפנה הרב עטייא על גובי המס היהודים: 

בגלל המצב הוא נאלץ להגר ממרוקו, כאשר פניו מועדות לארץ ישראל, אל העיר חברון. בהקדמתו הוא מספר שההגירה פתחה תקופה של סבל בחייו, בה נאלץ לנדוד "מעיר לעיר וממדינה למדינה". ואף קרה שבמהלך הנדודים נתקל בשודדים שגזלו את ממונו והותירו אותו חסר כל.

### באיזמיר
לאחר תקופת הנדודים הוא השתקע בעיר איזמיר שבטורקיה ונבחר לכהן שם ר"מ: . בתפקיד ההוראה החדש הוא נתקל בקושי שמקורו בהבדלי השפה שהיו בינו לבין תלמידיו. את הקושי הזה הוא פתר בדרך מקורית, כאשר הוא כתב להם את עיוניו על התלמוד ומפרשיו בעברית רבנית במקביל להרצאת החומר על פה: 

בספרו הזכיר דברי תורה ששמע משניים מהחכמים באיזמיר: רבי דוד חזן, מחבר הספר "חוזה דוד" ושותף בבית הדפוס באיזמיר, ו"החכם השלם הגביר" רבי יהודה מורסייא.

#### ספרו: מר דרור
עם שנות ההוראה נאספו תחת ידיו כתבים המבארים מסכתות רבות מן והוא החליט להדפיסם. בסיוע גיסו האמיד שלמה הכהן, תושב העיירה יזיל היסאר הסמוכה לאיזמיר, הוא הדפיס את ספרו על התלמוד, תחת השם "מר דרור" הרומז לשמו "מרדכי". הספר יצא בשנת ה'ת"ץ (1730) בבית הדפוס באיזמיר, בצירוף הסכמותיהם של חכמי העיר: רבי חיים אבולעפיה ורבי יצחק הכהן רפפורט, שהביעו את הערכתם על צניעותו ועל פעילותו החינוכית. בהקדמה הוא מספר כי נותרו בידיו כתבים למסכתות נוספות ומספר דרשות, הוא מביע את תקוותו להדפיסם אך לא זכה שהיא תתממש.

ספרו המבאר כ-12 מסכתות זכה לתפוצה רחבה ביהדות ארצות האסלאם, עליה יעידו האזכורים הרבים שלהם הוא זכה. כמו כן הוא זכה לחיבה יתירה בין חלק מן החכמים, אשר חלקו לו שבחים מופלגים. על ראש ישיבת פורת יוסף, רבי עזרא עטייה העידו שחיבב מאוד את חידושיו, ואף טען כי ייתכן שיש ביניהם קשר משפחתי.

#### פטירתו
עת פטירתו בלתי ידועה, אך מאזכורים המצרפים לשמו את ברכות החיים או המתים ניתן לשער כי הוא נפטר בשנת ה'תק"ו (1746).

## ראו גם
* קהילת יהודי מרקש
* יהדות איזמיר

## לקריאה נוספת
* "מבוא" ל-**מר דרור**, מהדורה חדשה ומוערת, אור המערב, ה'תשע"ח

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:רבנים מרוקאים
קטגוריה:מרקש: רבנים
קטגוריה:האימפריה העות'מאנית: רבנים
קטגוריה:איזמיר: רבנים
קטגוריה:פרשני התלמוד
קטגוריה:רבנים טורקים
קטגוריה:רבנים ספרדיים
קטגוריה:ילידי 1690
קטגוריה:נפטרים ב-1746
פרוטון מייל

**פרוטון מייל** (באנגלית: **Proton Mail**) הוא שירות דואר אלקטרוני מוצפן מקצה לקצה, שנוסד בשנת 2013 בז'נבה שבשווייץ על ידי מדענים אשר נפגשו במתקן מחקר של מרכז CERN.
פרוטון מייל משתמשת בהצפנת צד לקוח על מנת להגן על תוכן הדואר האלקטרוני והדאטא של המשתמש, לפני שהם נשלחים בחזרה לשרתים של פרוטון מייל, שלא כמו שירותי דואר אלקטרוני כמו Gmail ו-Outlook.com.
השירות נגיש דרך אתר פרוטון, רשת TOR, או אפליקציות ייעודיות למערכות ההפעלה אנדרואיד ו-IOS.

פרוטון מייל מופעלת על ידי חברת פרוטון טכנולוגיות, חברה אשר בסיסה נמצא בקנטון של ז'נבה ומפעילה גם פרוטון VPN. שרתיה נמצאים ב-2 מקומות בשווייץ מחוץ לתחום השיפוט של ארצות הברית והאיחוד האירופי.
החברה מפעילה גם את פרוטון VPN, שירות המספק רשת פרטית וירטואלית.
פרוטון מייל קיבלה את המימון הראשוני שלה באמצעות קמפיין מימון המונים.
אף על פי שפתיחת החשבון באתר מוצעת בחינם כברירת מחדל, האתר מציע שירותים אופציונליים בתשלום.
נכון לינואר 2017 היו לפרוטון מייל למעלה מ-2 מיליון משתמשים. עד לספטמבר 2018 השירות צמח ל-5 מיליון משתמשים, ובסוף 2018 כבר הגיע למעל 10 מיליון משתמשים.
בתחילתה פעלה פרוטון בשיטת חבר מביא חבר, ובמרץ 2016 היא נפתחה לכלל הציבור.

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2013
קטגוריה:תוכנה חוצת פלטפורמות
קטגוריה:דואר אלקטרוני
Cheers to the Fall

**Cheers to the Fall** (בעברית: **לחיים לסתיו**) הוא אלבום הבכורה של הזמרת-יוצרת האמריקאית אנדרה דיי. האלבום יצא לאור ב-28 באוגוסט 2015 על ידי חברת התקליטים וורנר מיוזיק גרופ. מתוך האלבום יצאו ארבעה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
אולימפיאדות המדע הבין-לאומיות

**אולימפיאדות המדע הבין-לאומיות** (באנגלית: The **International Science Olympiads**) הם קבוצה של ארבע עשרה תחרויות שנתיות ברחבי העולם בתחומי המדע השונים. התחרויות מיועדות עבור 4–6 תלמידי התיכון הטובים ביותר מכל מדינה המשתתפת שנבחרה באמצעות אולימפיאדות מדע לאומיות פנימיות, למעט ה- IOL המאפשרת שתי קבוצות בכל מדינה, ה- IOI, המאפשרת לשתי קבוצות מהמדינה המארחת, ו-IJSO, המיועד לתלמידים חטיבות ביניים. המהדורות המוקדמות של האולימפיאדות הוגבלו לגוש המזרחי, אך בהמשך התפשטו בהדרגה למדינות אחרות.

האולימפיאדות עצמן הן תחרויות נפרדות שלכל אחת מהן גוף מארגן משלה. המטרות של כל אולימפיאדה, היא לקדם קריירה במדע; לאתגר את התלמידים המבריקים מכל העולם; ולהשוות בין מערכות ההוראה השונות של כל מדינה. אף על פי שהתחרויות מיועדות לתלמידי בתי הספר העל יסודיים, הסטנדרטים של הבחינות הם גבוהים במיוחד. למעשה, בכמה מהמדינות, השגת דירוג גבוה בכל אולימפיאדה, מבטיחה גישה לאוניברסיטה שנבחרה.

אולימפיאדות המדע הן תחרויות תלמידים בינלאומיות. נכון לשנת 2020, ישנן 14 אולימפיאדות מדע בינלאומיות המוכרות בדרך כלל**:**

## ראו גם
* RoboCup

## קישורים חיצוניים

* אתר לא רשמי

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אולימפיאדות מדע
קטגוריה:אולימפיאדת הנוער
יחסי יפן–קרואטיה

**יחסי יפן–קרואטיה** (ביפנית: **日本とクロアチアの関係**, בקרואטית: **Hrvatsko-japanski odnosi**) הם היחסים הדיפלומטיים בין **[[יפן]]** לבין **[[קרואטיה|רפובליקת קרואטיה]]**. שתי המדינות כוננו יחסים דיפלומטיים רשמיים ב-5 במרץ 1993. במלחמת העולם השנייה, יפן וקרואטיה היו חברות במדינות הציר מה שגרם תחלופות מסחר רבות בין שתי המדינות. יפן הייתה למדינות הראשונות שהכירו בעצמאותה של קרואטיה, שהייתה חלק מממשלת בובות של גרמניה הנאצית.

## יחסים צבאיים
בספטמבר 2013, ספינת האימונים היפנית "JDS Kashima", ביקרה בעיר ספליט, לרגל חגיגות 20 שנה ליחסים הדיפלומטיים בין שתי המדינות. זוהי הייתה הפעם הראשונה שכלי שיט יפני עגן בקרואטיה. נשיא קרואטיה, סטייפן מסיץ', השגריר היפני, מסארו צוג'י, והאדמירל היפני פומוקי קיטאגאווה היו מהאישים הנוכחים בביקור.

## אוכלוסייה משותפת
על פי הלשכה היפנית המרכזית לסטטיסטיקה, ביוני 2019 התגוררו בקרואטיה מאה שישים אזרחים יפניים. לעומת זאת, ביוני 2018, התגוררו ביפן מאה חמישים אזרחים קרואטים.

## ערים תאומות
*  עם 
*  עם 
*  עם 

## נציגויות דיפלומטיות
* יפן מיוצגת בקרואטיה בדרג השגרירות באמצעות שגרירות רשמית שהיא מחזיקה בזאגרב, בירת המדינה.
* קרואטיה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ק.ג.ב. בסמוקינג

**ק.ג.ב בסמוקינג** (ברוסית: **«КГБ в смокинге»**) היא סדרת טלוויזיה רוסית, המבוססת על ספרו באותו שם של יוסף שגל. הסדרה מגוללת את סיפורה של העיתונאית ולנטינה מלצבה, שנאלצת לסייע לק.ג.ב. 16 פרקי הסדרה שודרו ברשת REN TV בשנת 2005.

## עלילה
הדמות הראשית היא העיתונאית ולנטינה מלצבה, שבשל חוסר זהירות שלה מושכת את תשומת לבו של אנדרופוב. היא מגויסת באופן אישי על ידי ראש הק.ג.ב. כדי לנסוע לדרום אמריקה, משם - לארצות הברית, פולין וצ'כוסלובקיה. היא מוקפת כל הזמן בסכנות והופכת לכלי משחק בידיהם של בעלי הכוח והשררה, שהיא לא מבינה. היא נעזרת בסוכן הביון האמריקני יוג'ין, שהופך לאהובה, כמו גם סגן אלוף הק.ג.ב., מישין, שכמו מלצבה, מנסה לצאת משליטת הק.ג.ב. ובעיני האחרון הוא מוגדר כפורע חוק.

בק.ג.ב. מנסים להחזיר אותה, אך אל"ם מאטוויי טופולב נכשל במבצע והוא עורק לארצות הברית. הק.ג.ב דורש את חזרתם של טופולב, מלצבה ומשין. אך מתברר כי ה-CIA אינם מחזיקים במישין והם לא מעוניינים להסגיר את מלצבה. טופולב מוחלף במרגל של המוסד, אך מלצבה מוברחת. בסופו של דבר, יוג'ין מבטיח לה שהם יחזרו, אך לעת עתה הם נאלצים לעזוב למולדתו ארצות הברית.

מישין, שמתברר כי היה סמוך למלצבה כל הזמן מחליט שהוא אינו רוצה להפריע לאושרה ומחליט להיעלם.
## שחקנים ודמויות
* יקטרינה וולקובה - ולנטינה מלצבה
* מיכאיל גורבוי - ויקטור סרגאצ'וב
* אולג פומין - מישין
* וילה האאספאלו - יוג'ין
## משחק מחשב
אולפני Madia Entertainment פיתחו לסדרה משחק הרפתקה ממוחשב, שהופץ ב-2 באפריל 2009 על ידי חברת "דיסק חדש". המשחק, כמו הסדרה עצמה, זכה לביקורות לא מחמיאות בסקירת מגזין "איגרומניה", שדירג אותו 2.0.

## קישורים חיצוניים

* "ק.ג.ב בסמוקינג" באתר "אנציקלופדיה של הקולנוע הרוסי"

## הערות שוליים

קטגוריה:המוסד בתרבות ובאמנות
קטגוריה:סדרות דרמה פוליטיות רוסיות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2000
קטגוריה:קהילת המודיעין האמריקאית בתרבות ובאמנות
קטגוריה:ק.ג.ב. בתרבות ובאמנות
השורד המיועד: 60 יום

**השורד המיועד: 60 יום** (בקוריאנית: **60일, 지정생존자**) היא סדרת טלוויזיה דרום קוריאנית משנת 2019, המבוססת על סדרת הטלוויזיה האמריקאית **[[השורד המיועד (סדרת טלוויזיה)|השורד המיועד]]**. בסדרה מככבים ג'י ג'ין-הי, הו ג'ון-הו, קאנג האן-נא, לי ג'ון-היוק ובאי ג'ונג-אוק. הסדרה שודרה ברשת tvN והופצה על ידי נטפליקס החל מ-1 ביולי ועד 20 באוגוסט 2019.

## עלילה
פארק מו ג'ין הוא השר לאיכות הסביבה. יש לו מעט אמביציה כפוליטיקאי ועוד פחות ניסיון כשהוא מונה לתפקיד השר רק שישה חודשים קודם לכן על ידי הנשיא. בעברו היה מדען ומורה ללא רקע פוליטי. יום אחד, פיצוץ מתרחש במהלך כינוס רשמי בבניין האספה הלאומית שהרג רבים מהפקידים הבכירים הנוכחים כולל הנשיא. מכיוון שפארק מו-ג'ין הוא ככל הנראה פקיד הממשל הבכיר ביותר שנותר בחיים, הוא הופך לנשיא בפועל למשך שישים יום. כשהוא רודף אחרי האנשים האחראים לפיצוץ, הוא מתחיל לצמוח כמנהיג לאומי.

## שחקנים ודמויות
* ג'י ג'ין הי - פארק מו ג'ין, ממלא מקום נשיא הרפובליקה של קוריאה, לשעבר פרופסור לאיכות הסביבה וכימיה במכון המתקדם למדע וטכנולוגיה של קוריה.
* היי ג'ון-הו - האן ג'ו-סונג, מזכיר הנשיא
* קאנג האן-נא - האן נא-קיונג, אנליסטית שירות הביון הלאומי מכוח המשימה למלחמה בטרור
* לי ג'ון-היוק - הו יאונג-סיאוק, קצין הצי הדרום קוריאני לשעבר וחבר עצמאי באספה הלאומית.
* באיי ג'ונג-אוק - יון צ'אן-קיונג, מנהיג המפלגה הרפובליקנית סיאונז'ין האופוזיציונית.

## קישורים חיצוניים

* 
* 
## הערות שוליים

קטגוריה:סדרות טלוויזיה דרום-קוריאניות
קטגוריה:סדרות דרמה פוליטיות
יצחק חיות (זרע יצחק)

רבי **יצחק חיות** (1640 – כ"ז באלול ה'תפ"ו, 23 בספטמבר 1726) היה רב, אב בית דין וראש ישיבה של קהילת סקוליה בגליציה המזרחית, ומחבר ספר **זרע יצחק** על המשניות. אביו היה נכדו של רבי יצחק חיות (הראשון), אב"ד פראג.

## אבותיו

רבי יצחק היה בנו של רבי יעקב חיות, בנו של רבי מנחם מאניש חיות (רבה של וילנה), בנו של רבי יצחק חיות (הראשון).

## ביוגרפיה

נשא לאישה את בתו של רבי ידידיה גד מקאליש.

ישב בעיר סקוליה שנים רבות עד אשר התחילו כת שבתי צבי להתגבר בעירו, והוא עמד בפרץ להרחיקם ולהבדילם מתוך העדה, אבל הם התגברו עליו, אז יצא מן העיר והתיישב בעיר דרוהוביץ', שם כיהן מחותנו, רבי יקותיאל זלמן סג"ל, כרב העיר.

נפטר בכ"ז באלול ה'תפ"ו (1726) ונקבר בדרוהוביץ'. אמר כי מקבל על עצמו עשרה דורות מזרעו, שבכל עת צרה כשיבואו על קברו, יוושעו מצרתם.

## חיבוריו

חיבר 13 חיבורים:
#דרשות על התורה
#ביאור על פירוש רש"י על התורה
#ביאור על ההפטרות
#ביאור על תהילים
#ביאור על המשניות
#חידושים על התלמוד
#שאלות ותשובות
#קיצור יורה דעה
#חיבור על תרי"ג מצוות
#חידושים בקבלה
#קיצור דרושי עץ החיים וביאור דבריו
#חיבור על תוכחת מוסר
#חיבור על דקדוק
מכל חיבוריו לא נדפסו אלא החיבור הרביעי (על התהילים) החמישי (על המשניות), שיצא לאור בשנת ה'תצ"ב בפרנקפורט על האודר על ידי בנו רבי אליעזר חיות תחת השם "זרע יצחק". הספר נלקט מכתביו על ידי תלמידיו. בתחילת הספר מופיעה הסכמתו של בעל פני יהושע, שמתאר אותו: "הרב הגאון הגדול המפורסם בדור".

## צאצאיו

מצאצאיו הידועים לנו:
*בנו, רבי יהודה ליב חיות.
*בנו, רבי בנימין וולף חיות.
*בנו, רבי אליעזר חיות, שהוציא לאור את ספרו "זרע יצחק". הוא היה ר"מ בפשבורסק ובשצ'ריץ. חתן רבי מרדכי הלוי אב"ד קוצק, בן רבי יקותיאל זלמן אב"ד דרוהוביץ'.
*חתנו, רבי מאיר מכפר ישינקה (סמוך לטורקה), מתלמידי הבעל שם טוב.

## הערות שוליים

קטגוריה:פרשני המקרא
קטגוריה:פרשני המשנה
קטגוריה:פרשני התלמוד
קטגוריה:מחברי ספרי שו"ת: ראשוני האחרונים
קטגוריה:מחברי ספרי קבלה
קטגוריה:מחברי ספרי מוסר ומחשבה
קטגוריה:דרוהוביץ': רבנים
קטגוריה:נפטרים ב-1726
יצחק (זרע יצחק)
מטאל אוונגרדי

**מטאל אוונגרדי** או **מטאל ניסיוני** (באנגלית: **Avant-garde metal** או **experimental metal**) הוא תת-זרם מוזיקלי, שהתפתח באמצע שנות השמונים מתוך הבי מטאל. המטאל הניסיוני מתאפיין לעיתים קרובות בשימוש תכוף בניסויים ואלמנטים חדשניים ואוונגרדיים, כולל צלילים לא סטנדרטיים ולא שגרתיים, כלים, מבני שירים, נגינה סגנונות וטכניקות ווקאליות. מטאל אוונגרדי מושפע מרוק מתקדם, מטאל קיצוני, ומדת' מטאל, וקשור לפרוגרסיב מטאל. סגנון זה נפוץ בלוס אנג'לס, אזור מפרץ סן פרנסיסקו, בוסטון ווסיאטל בארצות הברית, אוסלו בנורווגיה ווטוקיו ביפן.

בין להקות המטאל האוונגרדי נמנות בוריס, Celtic Frost ו-Voivod.

## ראו גם
* מוזיקה ניסיונית
* הבי מטאל

## קישורים חיצוניים
* Avantgarde-Metal.com - האתר למעריצי מטאל אוונגרדי

קטגוריה:סגנונות מטאל
קטגוריה:מטאל
דה סוטו קסטום

**דה סוטו קסטום** (באנגלית: **DeSoto Custom**) היא מכונית סלון שיוצרה על ידי חטיבת "דה סוטו"  בבעלות יצרנית הרכב האמריקאית קרייזלר אשר יוצרה בין השנים 1952–1939 בארצות הברית

## חטיבת דה סוטו
חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.

חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.

## תצורות
* 4 דלתות - סדאן
* 4 דלתות - סטיישן
* 2 דלתות - קופה
* 2 דלתות - קבריולה

## תמונות

קובץ:De Soto Custom 4-Door Sedan 1949.jpg | "דה סוטו קסטום", 4 דלתות סדאן, שנת 1949
קובץ:MidCityDeSotoAug06FrontSide.jpg | "דה סוטו קסטום"
קובץ:1951 De Soto Custom, Dutch licence registration EX-27-87 p4.JPG | "דה סוטו קסטום", שנת 1951 - מבט לתא הנהג ולוח מחוונים
קובץ:1941 DeSoto Custom (35575855323).jpg | "דה סוטו קסטום" - קופה שנת 1941
קובץ:49 DeSoto (8772932825).jpg | "דה סוטו קסטום" - קופה שנת 1949
קובץ:1950 DeSoto Custom (20600485352).jpg | "דה סוטו קסטום" - קופה שנת 1950
קובץ: De Soto S11C Custom Club Coupe Convertible 1946.jpg| "דה סוטו קסטום" דגם "S11C", קבריולה, שנת 1946



קובץ:1946 Desoto Custom Series S-11C photo3.JPG | "דה סוטו קסטום" דגם "S-11C", שנת 1946 - מונית
קובץ:1946 Desoto Custom Series S-11C photo2.JPG | "דה סוטו קסטום" דגם "S-11C", שנת 1946 - מונית
קובץ:Louwman Collection (8299843187).jpg | "דה סוטו קסטום" דגם "S-11C" - מונית


## ראו גם
* קרייזלר
* דה סוטו איירסטרים
* דה סוטו פאוורמסטר
* דה סוטו דיפלומט
* דה סוטו איירפלו
* דה סוטו סוב-אורבן

## קישורים חיצוניים

* 
* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:מוניות
קטגוריה:דגמי מכוניות שהושקו ב-1939
קטגוריה:מכוניות אמריקאיות
קסטום
יקותיאל זלמן סג"ל

רבי **יקותיאל זלמן סג"ל** (נפטר בשנת 1730) היה הרב ואב בית דין של קהילת דרוהוביץ'. התפרסם גם בבעל מופת עד שהיו אנשים שקראוהו "הנביא".

## הוריו
אביו היה רבי יוסף סג"ל, אב"ד פרמיסלה (נפטר בל' בניסן ה'תס"ב), ואמו הייתה בתו של רבי ליב חסיד, מצאצאי הרמ"א.

## ביוגרפיה
נשא לאישה את בתו של רבי מרדכי גינצבורג, אב"ד בריסק דליטא, מצאצאי הלבוש.

בצעירותו התמנה לכהן כדיין בפרמיסלה, ואחר כך התמנה לרב אב"ד בדרוהוביץ'.

נפטר בדרוהוביץ' בי"ז בחשוון ה'תצ"א.

## צאצאיו
שבעת בניו כיהנו ברבנות, והמפורסם מהם הוא בנו רבי יצחק, אב"ד דוקלה ופרסבורג, מחבר ספר "אמרי רברבי" על בבא מציעא וספר "מעיני הישועה" (נפטר ב-י"א בכסלו ה'תקכ"ג).

אחד מנכדיו הוא רבי יקותיאל יהודה טייטלבוים בעל "ייטב לב" (מצד אמו), ועל שמו נקרא.

## הערות שוליים

קטגוריה:רבנים: אחרונים
קטגוריה:דרוהוביץ': רבנים
קטגוריה:נפטרים ב-1730
פרסי המוזיקה העולמית

**פרסי המוזיקה העולמית** (באנגלית: **World Music Awards**) הוא פרס מוזיקה בינלאומי, שנוסד בשנת 1989 בחסותו של אלבר השני, נסיך מונקו.

פרסים מוענקים לאמנים הנמכרים ביותר בעולם בקטגוריות השונות ולאמנים הנמכרים מכל טריטוריה מרכזית. נתוני המכירות נמסרים על ידי הפדרציה הבינלאומית לתעשייה הפונוגרפית (IFPI). הפרסים מצופים זהב, כאשר כל אחד מהם מתאר אמן המחזיק את העולם. הפרסים נערכו לאחרונה במונטה קרלו בשנת 2014.

## פרס האגדה
פרס האגדה מכבד את אמני ההקלטות המובילים שתרמו תרומה יוצאת דופן לתעשיית המוזיקה:
בארי ווייט, בי ג'יז, ביונסה, קרלוס סנטנה, סלין דיון, צ'אקה חאן, שר, כריס דה ברג, קליף ריצ'רד, דייוויד בואי, סגול עמוק, דסטיניז צ'יילד, דיאנה רוס, אלטון ג'ון, פלו ריידה, ג'ורג' בנסון , גלוריה גיינור, INXS, ג'נט ג'קסון, ג'ניפר לופז, חוליו איגלסיאס, ליונל ריצ'י, לוצ'אנו פבארוטי, מריה קארי, מייקל ג'קסון פטי לבל, פלאסידו דומינגו, פרינס, ריי צ'ארלס, ריקי מרטין, רוד סטיוארט, סאקיס רובאס, סטטוס קוו, סטיבי וונדר, סקורפיונז, טינה טרנר, טוני בנט, וויטני יוסטון.

## פרס היהלום
פרס היהלום מכבד אמנים רבי מכר שאושרו כמוכרים יותר מ-100,000,000 אלבומים לאורך הקריירה שלהם, בסך הכל שישה עד כה:
* 2002: רוד סטיוארט
* 2003: מריה קארי
* 2004: סלין דיון
* 2005: בון ג'ובי
* 2006: מייקל ג'קסון
* 2008: הביטלס

## פרס המילניום
שני פרסים מיוחדים הוענקו בשנת 2000 לכבוד אמני ההקלטות הנמכרים ביותר באותה תקופה. הפרסים הוענקו למייקל ג'קסון ומריה קארי בקטגוריית פרסי האמן הגברי והנקבי.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי מוזיקה
Thank You Girl

"**Thank You Girl**" הוא שיר של להקת הרוק הבריטית הביטלס, ונכתב על ידי ג'ון לנון ופול מקרטני. הסינגל יצא כבי-סייד של הסינגל "From Me to You", שהוקלט באותו היום, 5 במרץ 1963. אף על פי שלא יצא בשום אלבום בבריטניה עד Rarities ב-1978, השיר היה השיר השני באלבום The Beatles' Second Album בארצות הברית.

בתור הבי-סייד של הסינגל "Do You Want to Know a Secret", השיר הגיע למקום 35 באביב 1964 בבילבורד הוט 100.

## רקע
השיר, שנקרא במקור "Thank You, Little Girl", נכתב על ידי ג'ון לנון ופול מקרטני כמחווה למעריצות הרבות של הלהקה. מקרטני אמר: "ידענו שאם נכתוב שיר שנקרא 'Thank You Girl', הרבה מהבנות שכתבו לנו מכתבי מעריצים ייקחו את זה כ'תודה' אמיתית. אז הרבה מהשירים שלנו הופנו ישירות למעריצים". השיר שנכתב "eyeball to eyeball", ביטוי שבו השתמשו לנון ומקרטני מאוחר יותר כדי לתאר את מפגשי הכתיבה הנוסחתיים המוקדמים שלהם, מדגים כיצד הם הצליחו להפיק שיר מאפס על ידי עבודה בשותפות מוחלטת. מבחינה לירית, איאן מקדונלד מציע כי לנון כתב ככל הנראה את השורה הראשונה של כל בית, מה שמאפשר למקרטני להשתמש בכישרון שלו למשחקי מילים וחרוז פנימי בהשלמתו.

לנון אמר כי השיר נועד במקור להיות סינגל: "'Thank You Girl' היה אחד המאמצים שלנו לכתוב סינגל שלא עבד. אז זה הפך לבי-סייד או לרצועה באלבום". באפריל 1972 הוא אמר ל-Hit Parader: "השיר נכתב על ידי פול ועל ידי. זה היה פשוט שיר מטופש שדפקנו". נראה שמקרטני הסכים ותיאר אותו כ"קצת שיר פריצה, אבל הכל תרגול טוב".

גם "From Me to You" וגם "Thank You Girl" קיבלו קרדיט של "מקרטני-לנון", כמו שמונה השירים שבאלבום Please Please Me. השיר ישתנה לצמיתות לקרדיט כתיבת השירים המוכר יותר של "לנון-מקרטני" עבור הסינגל הבא שלהם, "She Loves You".

## קרדיטים
*ג'ון לנון - שירה מובילה, גיטרת קצב, מפוחית
*פול מקרטני - ליווי, גיטרה בס
*ג'ורג' האריסון - גיטרה חשמלית
*רינגו סטאר - תופים

## קישורים חיצוניים

* 
* 
* 
* 
* 
* 
* 

קטגוריה:שירי הביטלס
דה סוטו פיירדום

**דה סוטו פיירדום** (באנגלית : **DeSoto Firedome**) היא מכונית סלון שיוצרה על ידי חטיבת "דה סוטו"  בבעלות יצרנית הרכב האמריקאית קרייזלר אשר יוצרה בין השנים 1959–1952 בארצות הברית

## חטיבת דה סוטו
חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.

חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.

## תצורות "דה סוטו פיירדום"
* 4 דלתות - סדאן
* 4 דלתות - הרדטופ (סדרה שנייה, סדרה שלישית)
* 2 דלתות - הרדטופ קופה (סדרה שנייה, סדרה שלישית)
* 2 דלתות - קופה (סדרה ראשונה)
* 2 דלתות - קבריולה
* 4 דלתות - סטיישן (סדרה ראשונה)

## סדרות "דה סוטו פיירדום"
* סדרה ראשונה - יוצרה בין השנים 1954-1952
* סדרה שנייה - יוצרה בין השנים 1956-1955
* סדרה שלישית - יוצרה בין השנים 1957–1959

## "דה סוטו פיירדום"

* מספר נוסעים : 8-6
* מנוע קדמי
* סוג הנעה : הנעה אחורית
* מנוע בנזין
* קיבולת מכל דלק : 64 ליטר (סדרה ראשונה), 75 ליטר (סדרה שנייה), 87 ליטר (סדרה שלישית)
* בשנת 1953 יוצרו 64,211 יחידות. מחיר היחידה עמד על 2,740 דולר (ארצות הברית, דגם סדאן בסיסי), מחיר דגם קבריולה בסיסי עמד על 3,172 דולר
* תאוצה בין 0–97 קמ"ש היא 15.5 שניות (מנוע 4.5 ליטר המפיק 160 כ"ס)
* תאוצה בין 0–97 קמ"ש היא פחות מ-8.0 שניות (מנוע 5.9 ליטר)
* דגמי "דה סוטו פיירדום" צולמו לעשרות סרטים
* בשנת 1958 יוצרו 17,479 יחידות מדגמי "דה סוטו פיירדרום"

## תמונות

קובץ:1953 DeSoto Firedome (15897706033).jpg | "דה סוטו פיירדום", 2 דלתות, שנת 1953
קובץ:1953 DeSoto Firedome (465437953).jpg | "דה סוטו פיירדום", 4 דלתות, שנת 1953
קובץ:1955 DeSoto FireDome photo-6.JPG | "דה סוטו פיירדום", שנת 1955
קובץ:55 DeSoto Firedome (7743603216).jpg | "דה סוטו פיירדום", שנת 1955
קובץ:56 DeSoto Firedome Seville (9691013796).jpg | "דה סוטו פיירדום" דגם "Seville", שנת 1956 - קופה
קובץ:1956 DeSoto Firedome sedan at 2015 Macungie show 3of3.jpg | "דה סוטו פיירדום", שנת 1956 דגם סדאן - מבט ללוח מחוונים
קובץ:1957 DeSoto Firedome (35404793452).jpg | "דה סוטו פיירדום", 4 דלתות סדאן, שנת 1957
קובץ:1959 DeSoto Firedome sedan (8451774270).jpg | "דה סוטו פיירדום", 4 דלתות סדאן, שנת 1959
קובץ:59 DeSoto Firedome (9134891582).jpg | "דה סוטו פיירדום", שנת 1959 - מבט לתא הנהג ולוח מחוונים
קובץ:De Soto Coupe 1959.jpg | "דה סוטו פיירדום", שנת 1959 - קופה


## ראו גם
* קרייזלר
* דה סוטו איירסטרים
* דה סוטו פאוורמסטר
* דה סוטו דיפלומט
* דה סוטו איירפלו
* דה סוטו סוב-אורבן
* דה סוטו פיירפליט

## קישורים חיצוניים

* 
* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1952
קטגוריה:מכוניות אמריקאיות
פיירדום
זיכרון יוסף

**זיכרון יוסף** היא שכונה בירושלים, שהוקמה בשנת 1927 על ידי עולים יהודים מכורדיסטן, אשר גרו לפני כן בעיר העתיקה בירושלים.

השכונה נקראת על שם יוסף לוי בעל האדמות לשעבר.

מכיוון שנבנתה בתקופת המנדט הבריטי חלו עליה חוקי התכנון והבנייה המנדטוריים הניכרים בבתים הנמוכים יחסית המגיעים לגובה מרבי של שלוש קומות בלבד.

השכונה גובלת ברחובות אגריפס - הירמוך, וכיום היא חלק משכונת נחלאות.

השכונה עברה בשנים האחרונות תהליך שיקום וחידוש הבתים.

## הערות שוליים

קטגוריה:ירושלים: שכונות
קטגוריה:נחלאות
Flux

**Flux** (בעברית: **שטף**) הוא סינגל שהוקלט על ידי הזמרת-יוצרת הבריטית אלי גולדינג, מתוך האלבום, Brightest Blue. השיר יצא לאור ב-1 במרץ 2019, על ידי חברת התקליטים פולידור רקורדס, כסינגל השני מתוך האלבום.

השיר הגיע למקום השלישי במצעד השירים של ניו זילנד.

## רקע וכתיבה
השיר נכתב על ידי אלי גולדינג, ג'ים אליוט, ג׳ו קירנס והופק על ידי ג'ים אליוט, ג׳ו קירנס.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-49 מיליון השמעות.

## וידאו קליפ
הווידאו קליפ הרשמי של השיר פורסם ב-1 במרץ 2019, בשידור חי והועלה לערוץ היוטיוב של אלי גולדינג. בקליפ, ניתן לראות את גולדינג מבצעת את השיר במבנה נטוש בו היא מנגנת בפסנתר את השיר תחת מטר של מים.

נכון ליוני 2020, מונה הצפיות של הקליפ עומד על למעלה מ-5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי אלי גולדינג
היחידה לחקירות פנים

**היחידה לחקירות פנים **(בראשי תיבות: **יחק"פ**) של צה"ל היא יחידה מיוחדת בצבא אשר עוסקת בחקירות פליליות כנגד חיילי המשטרה הצבאית, המבצעים עבירות פליליות עקב תפקידם. מפקד היחידה הוא קצין במילואים בדרגת אלוף-משנה וסגנו קצין במילואים בדרגת סגן-אלוף.

## מבנה כללי
מטרת היחידה לחקירות פנים היא לחקור אנשי משטרה צבאית, כגון: חוקרי מצ"ח, רכזי מודיעין, בלשים, לוכדי עריקים, מפקדי כלואים בבתי הכלא הצבאיים, לוחמים בגדודי המעברים ועוד, אשר חשודים בביצוע עבירות פליליות במסגרת תפקידם בצבא.

היחק"פ היא המקבילה הצבאית של המחלקה לחקירות שוטרים (בראשי תיבות: מח"ש) ואיננה קשורה לחיל המשטרה הצבאית.

היחידה כפופה פיקודית ישירות לאגף כוח האדם בצה"ל ומנחה המקצועי של היחידה הוא התובע הצבאי הראשי.

אנשי היחק"פ הם חוקרים וקציני חקירות שמתמחים בין היתר בחקירות של שוטרים צבאיים.

כאשר מסתיימת חקירת יחק"פ, תיק החקירה מועבר לפרקליטות הצבאית, אשר מחליטה על הגשת כתב אישום על ידה לבית דין צבאי, על העמדה לדין משמעתי או על סגירת התיק ללא נקיטת צעדים כלל.

## מפקדי היחידה לחקירות פנים

## קישורים חיצוניים
* 
* 
* 

קטגוריה:יחידות צה"ל
קטגוריה:חקירה
קטגוריה:אגף כוח האדם
From Me to You

"**From Me to You**" הוא שיר של להקת הרוק האנגלית הביטלס, שיצא באפריל 1963 כסינגל השלישי שלהם. השיר נכתב על ידי פול מקרטני וג'ון לנון. השיר היה הלהיט השני של הביטלס במצעד הסינגלים הבריטי אחרי "Please Please Me".

From Me to You לא הצליח בארצות הברית בעת יציאתו הראשונית. במקום זאת, גרסת כיסוי משנת 1963 שהוצאה על ידי דל שאנון הביאה לכך שהשיר הפך לשיר הביטלס הראשון שנכנס למצעדי הפופ האמריקניים.

## קרדיטים
* ג'ון לנון - שירה, גיטרת קצב, מפוחית
* פול מקרטני - שירה, גיטרה בס
* ג'ורג' האריסון - גיטרה מובילה
* רינגו סטאר - תופים

## גרסאות כיסוי
### גרסת דל שאנון
ב-18 באפריל 1963 היו הביטלס אחת מ-15 להקות שהופיעו ב-Swinging Sound '63, קונצרט להקות באולם רויאל אלברט בלונדון. הם ניגנו את "From Me to You" ו-"Twist and Shout" דל שאנון גם היה בקונצרט באותו לילה. לאחר הקונצרט הוא אמר לג'ון לנון שהוא מתכוון להקליט את "From Me to You" כדי לתת ללהקה חשיפה בארצות הברית. בהתחלה, לנון הוחמא, אך מהר מאוד שינה את דעתו, והבין שגרסת כיסוי של שנון עלולה לפגוע בסיכויים של הביטלס להיות להיט בארצות הברית. כפי שהתברר, לנון צדק, אך הגרסה המקורית לא הייתה להיט גדול בארצות הברית.

בתחילת יוני, שחררו ביגטופ רקרודס את גרסתו של שאנון ל-From Me to You. השיר נכנס לבילבורד הוט 100 ב-29 ביוני, והפך לשיר הראשון של הביטלס שהכיע למצעדים האמריקנים. השיר היה ארבעה שבועות במצעד והגיע למקום 77. השיר היה אפילו יותר מצליח בשיקגו כשהוא הגיע לשיא מספר 15 ב-Cash Box Top 100.

### גרסה בעברית
ב-1964, בתחילת דרכה, הקליטה שלישיית גשר הירקון לרדיו בישראל מספר שירים, בהם חידושים לשירי להקת הצ'יזבטרון ושתי פרודיות על שירי הביטלס - "שייק" מתוך הסרט "דליה והמלחים", ו"למה את לא יוצאת איתי" אשר היה תרגום של חיים חפר לשיר "From Me to You".

## מצעדים

## קישורים חיצוניים

קטגוריה:שירי הביטלס
קטגוריה:שירי בי ג'יז
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
ניקולאי בסקוב

**ניקולאי ויקטורוביץ' בסקוב** (ברוסית: **Николай Викторович Басков**; נולד ב-15 באוקטובר 1976) הוא זמר אסטרדה ואופרה רוסי פופולרי. בשנת 2009 הוענק לו תואר אמן העם של הפדרציה הרוסית, בשנת 2004 תואר אמן העם של אוקראינה.

## ביוגרפיה
בסקוב למד באקדמיה הרוסית למוזיקה בגנסין ובקונסרבטוריון במוסקבה. בשנת 1998 הוא במקום הראשון בתחרות הזמרים הצעירים הכל-רוסים, ובמקום השני בתחרות גרנד ווס ב-1999 בספרד. באותה שנה הוזמן ניקולאי בסקוב לתיאטרון בולשוי, שם ביצע את האריות הגדולות באופרה כמו יבגני אונגין, הנסיך איגור, בוריס גודונוב, לה טרוויאטה ואחרים.

בשנת 2000 הוא מצלם קליפ עבור הקומפוזיציה המוזיקלית "Caruso", שמגיעה במהירות לראש מצעד פזמונים של תחנת הרדיו אירופה +. מאז אותה תקופה הקריירה של בסקוב חרגה מהאולמות האקדמיים.

מאז שנת 2000, לאחר שנפגש ודיבר עם מונסראט קאבאייה על במת הקרח בסנט פטרסבורג, ניקולאי הופך לסטודנט שלה. בסקוב השתתף בהופעות אופרה בברצלונה ובמדריד עם הבת של קאבאייה - מרטי.

ב-1 בנובמבר 2008 בהיכל הקרח בסנט פטרסבורג נערך קונצרט סולו של בסקוב "ספינת הגורל" בהשתתפות מונסראט קאבאייה.

בשנים 2016–2017 הוא היה מנחה התוכנית "ערב שבת" לצד נונה גרישאייבה.

במהלך הבחירות לנשיאות רוסיה 2018 בסקוב הפך לחלק מתנועת "Putin Team", שתמכה בוולדימיר פוטין.

בנובמבר 2024 נשיא אוקראינה וולודימיר זלנסקי שלל את התואר אמן העם של אוקראינה מבסקוב על תמיכתו בפלישה הרוסית לאוקראינה.

## קישורים חיצוניים

* 

## הערות שוליים

קטגוריה:זמרי פופ רוסים
קטגוריה:זמרי טנור
קטגוריה:זמרי אופרה רוסים
קטגוריה:מעוטרי עיטור הידידות (רוסיה)
קטגוריה:נשללי פרסי המדינה של אוקראינה
קטגוריה:רוסים שנולדו ב-1976
שרה מרים פיל

**שרה מרים פיל** (באנגלית: **Sarah Miriam Peale**; 19 במאי 1800 – 4 בפברואר 1885) הייתה ציירת דיוקנאות אמריקאית, שנחשבה לאישה האמריקאית הראשונה שהצליחה כאמנית מקצועית. היא אחת אחת ממשפחת האמנים שדודה צ'ארלס וילסון פיל היה החשוב ביותר. שרה פיל ציירה דיוקנאות בעיקר של דמויות ממרילנד, פנסילבניה וושינגטון, פוליטיקאים ואנשי צבא. גנרל לאפייט ישב בסטודיו בשבילה ארבע פעמים.

## החיים
שרה נולדה בפילדלפיה, פנסילבניה, בתו הצעירה של הצייר המיניאטוריסטי והדומם ג'יימס פיל, אחיו הצעיר של צ'ארלס וילסון פיל. אמה הייתה מרים קלייפול. אביה ודודה אימנו אותה כאמנית והיא שימשה כעוזרת הסטודיו של אביה. [1] במהלך היותה עוזרת בסטודיו, צברה ניסיון בערבוב צבעים, בהכנת קנבס ותיחום רקעים.
ממוזער|288x288 פיקסלים|שרה מרים פיל, טבע דומם, 1822
שרה ואחיותיה, אנה קלייפול ומרגרטה, היו שונות מנשות המעמד הבינוני באותה תקופה, כאשר הצליחו בלימודים, וכן פיתחו כישורי יזמות כמו באמנות.

כילדה צעירה, צברה ניסיון בגימור ציורי אביה. העבודות הראשונות שלה מתוארכות משנת 1816 בנושאים כמו פרחים ודומם, אך עד מהרה פנתה לדיוקנאות. בשנת 1818 בילתה שלושה חודשים אצל רמברנדט פיל, בן דודה, בבולטימור, ושוב בשנת 1820 ו־1822. הוא השפיע על סגנון הציור שלה ועל הנושאים. במשך 25 שנה ציירה בבולטימור (1822–1847) ובסירוגין בוושינגטון הבירה. היא השתתפה בישיבות הקונגרס וציירה דיוקנאות של אנשי ציבור רבים.

היא התקבלה לאקדמיה לאמנויות יפות של פנסילבניה בשנת 1824 יחד עם אחותה אנה קלייפול פיל, הנשים הראשונות שהשיגו מעמד זה. היא פתחה סטודיו בבולטימור בשנת 1831. ידועים למעלה ממאה ציורי דיוקן שהוזמנו ממנה בתקופת בולטימור. היא הייתה ידועה כאמנית הפוריה ביותר בעיר באותה תקופה.

דיוקנאות השמן שלה היו מבוקשות על ידי חברי קונגרס, דיפלומטים ואנשים עשירים אחרים באזור מרילנד. עבודות הדיוקן שלה נחשבות למיוחדות מבחינה סגנונית בגלל הציור של פרוות, תחרה ובדים בצורה מפורטת, וכן ציור מדויק של הפנים, העור ושיער של הדיוקן.
ממוזער|270x270 פיקסלים|שרה מרים פיל, דיוקן של ג׳יימס גרנט קורטלנד, 1840
בשנת 1847, בריאותה הלקויה גרמה לה להתגורר בסנט לואיס שם הצליחה להתקיים באופן עצמאי, והייתה אחת האמניות המקצועיות הראשונות של אמריקה שהתפרנסה מעבודתה. מרבית עבודותיה מתקופה זו נמצאות בידיים פרטיות. בסביבות 1860 היא העבירה את הנושאים שלה מדיוקנאות חזרה לציור דומם, אך עם סידור טבעי יותר מאשר הנושאים הרשמיים בשנותיה הצעירות.

היא חזרה לעיר הולדתה בשנת 1878, וחיה את שנותיה האחרונות שם עם אחיותיה אנה קלייפול (נפטרה 1879) ומרגרטה אנג'ליקה (נפטרה 1879).

היא מעולם לא נישאה. היא נפטרה בשנת 1885, בת 85.

היא קבורה בבית הקבורה של הכנסייה גלוריה דיי בפילדלפיה.

## קישורים חיצוניים

* 
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ציירות אמריקאיות
קטגוריה:אמריקאיות שנולדו ב-1800
קטגוריה:אמריקאים שנולדו ב-1800
קטגוריה:אמריקאיות שנפטרו ב-1885
קטגוריה:אמריקאים שנפטרו ב-1885
קבוצת ING

**קבוצת ING** (בהולנדית: **ING Groep**) היא חברה הולנדית רב-לאומית, המספקת שירותי בנקאות ושירותים פיננסים.
עסקיה העיקריים של החברה הם בנקאות קמעונאית, בנקאות ישירה, בנקאות מסחרית, בנקאות השקעות, בנקאות פרטית, ניהול נכסים ושירותי ביטוח. 
לבנק סך נכסים בשווי 1.1 טריליון דולר אמריקני מה שהופך אותו לאחד הבנקים הגדולים בעולם.
הבנק נמצא בעקביות בדירוג שלושים הבנקים הגדולים בעולם. כמו כן, הוא נמצא גם בין העשירייה הראשונה ברשימת החברות הגדולות באירופה לפי הכנסות. הבנק הוא אחד מ-30 מוסדות פיננסיים גלובליים, שב-2009 המועצה ליציבות פיננסית (FSB) הגדירה כמוסד פיננסי בעל חשיבות מערכתית (SIF) ועלול להוות סיכון מערכתי במקרה של קריסה. 

בשנת 2025 היו ל-ING כ-40 מיליון לקוחות ביותר מ-40 מדינות. 

מניית החברה נסחרת בבורסות Euronext וNYSE, והיא נכללת במדד "Euro Stoxx 50". 

ING הם ראשי התיבות של "Internationale Nederlanden Groep" (בתרגום לעברית: קבוצת הולנד הבין-לאומית).
האריה הכתום אשר מופיע בלוגו של ING מרמז על מוצאה ההולנדי של הקבוצה.

מטה החברה ממוקם באמסטרדם שבהולנד.

## קישורים חיצוניים

* 

* 

## הערות שוליים

קטגוריה:בנקים
קטגוריה:חברות הולנדיות
קטגוריה:חברות הנסחרות ביורונקסט
קטגוריה:הולנד: בנקים
צוות חקירה מיוחד

**צוות חקירה מיוחד (צח"ם)** במשטרת ישראל הוא צוות של שוטרים מיחידת חקירה אחת או מיחידות חקירה שונות, שמונה לבצע חקירה של עבירה מסוג פשע, חקירה שיש בה עניין ציבורי, או חקירה מסועפת, או חקירת עומק של תאונת דרכים חמורה, שחקירתה עלולה להיות מסועפת או בעלת חשיבות ציבורית רבה.

## מינוי צח"ם
צח"ם ממונה על ידי בעלי תפקידים בכירים מסוימים במשטרה, בכתב מינוי כמפורט בפקודות המשטרה, והוא יכול להתמנות אד הוק, או להיות יחידת חקירות אורגנית קבועה שאליה מועברים תיקי החקירה הדורשים מינוי צח"ם, בכפוף לכתב מינוי.

כתב המינוי מפרט מי יהיו ראש הצח"ם, חבריו, מקום מושב הצח"ם, נושא החקירה, כללי עבודת הצח"ם, כגון תדירות הדיווח על עבודת הצח"ם לגורם הממונה, הוראות לליווי מקצועי של פרקליט מחוז או תובע משטרתי, שירותי ייעוץ חיצוניים לפי הצורך, דוברות, אמצעים, כגון כלי רכב, קשר עם יחידות אחרות או גורמי חוץ, כגון צה"ל, שב"כ וכדומה, ולעיתים קשר עם האינטרפול או משטרות זרות.
מינוי חברי הצח"ם לוקח בחשבון את נושא החקירה ואת תחומי הידע של חבריו, לדוגמה, לחקירת נושאים שבמהותם הם מודיעיניים, עבירות גוף, עבירות כלכליות וכו' ימונו חוקרים, או אנשי מודיעין, מתחומים מתמחים.

## נהלי עבודת צח"ם
בכל צח"ם מנוהל יומן צח"ם הכולל את תאריך תחילת עבודת הצח"ם, שמות החברים, הנחיות ראש הצח"ם לחברים, תיעוד מפורט של כל פעולות החקירה, ישיבות עבודה ורישום תמצית הדברים וההחלטות שנתקבלו במפגשים של חברי הצח"ם עם גורמים בתוך המשטרה או מחוץ לה.

הצח"ם פותח תיק חקירה, לפי העניין. לעיתים קרובות עצם הפעילות החקירתית המעמיקה והמסועפת של הצח"ם חושפת מידע אודות אירועים פליליים נלווים נוספים שדורשים חקירות נפרדות מנושא החקירה הראשי, ובהתאם לכך פותח הצח"ם תיקים נוספים וחוקר אותם בעצמו, או מעביר ליחידות חקירה אחרות לפי העניין.

כאשר מגבש הצח"ם ראיות לכאורה נגד עבריין או עבריינים, מעביר הצח"ם את תיק החקירה לפרקליטות או ליחידת התביעות, להמשך טיפול משפטי.

בנוסף לדיווחים השוטפים, על ראש הצח"ם להודיע בכתב לממנה הצח"ם על סיום עבודת הצח"ם.

## צח"ם בתיקי תאונות דרכים
במקרה תאונת דרכים מוקם צח"ם במקרים הבאים:
* תאונה קטלנית שנגרמה כתוצאה מליקוי הנדסי או כשל במכלולי הרכב.
* תאונה שהיא בעלת סממנים זהים לתאונות קודמות שאירעו באותו מקום או באותן נסיבות.
* תאונת פגע וברח קטלנית, או שקיים חש לחיי הנפגע.
* תאונה חמורה, או בעלת היבט ציבורי רחב, שחקירתה עלולה להיות מסועפת והיקף החקירה רב.

## צח"מים בולטים
באירועים רבים שדורשים חקירות משטרה מיוחדות ומסועפות, שחלקם גם מתוקשרות, ממונה צח"ם. בין הצח"מים המפורסמים היו אלה שחקרו אישי ציבור, אירועי פח"ע וכדומה, כגון:

## בתרבות
* בסדרות הטלוויזיה הישראליות "המיוחדת" בערוץ 2, "פמת"א" בערוץ כאן 11 ועיר מקלט ב-Yes, משמשים חלק מגיבורי הסדרות כחברים בצח"מים.
* הבלש הבדיוני מיכאל אוחיון, בסדרת הספרים של בתיה גור, משמש כחבר בצח"ם.

## הערות שוליים

קטגוריה:משטרת ישראל
קטגוריה:מונחים משטרתיים ישראליים
קטגוריה:משטרת ישראל: היסטוריה
עידו שבת

**עידו שבת** (נולד ב-11 בפברואר 1999) הוא כדורסלן ישראלי, המשחק בעמדת הרכז בהפועל מגדל העמק-יזרעאל מהליגה הלאומית.

## ביוגרפיה
שבת נולד בגבעון החדשה משחק במועדון הכדורסל של עירוני נס ציונה מכיתה ג בקט-סל ועד קבוצת הבוגרים.

## קריירה
שבת החל את פעילותו במועדון עירוני נס ציונה בכיתה ג' ועבר דרך כל הקבוצות הצעירות של המועדון. עם קבוצת הילדים זכה באליפות ילדים א.
בתיכון למד בגימנסיה הריאלית ובכיתה י"א זכה עם נבחרת בית הספר באליפות התיכונים לעונת 2015/16. במשחק הגמר נגד תיכון בליך רמת-גן קלע 25 נקודות, נתן 8 אסיסטים וקלט 7 ריבאונדים.
שבת ערך הופעת הבכורה בקבוצת בוגרים בעונת 2016/17. בעונה זו עירוני נס ציונה עלתה מהליגה הלאומית בכדורסל אל ליגת העל בכדורסל. בעונת 2017/18 שיחק במכבי שוהם מהליגה הארצית בכדורסל כחלק מ "שחקן אמיתי". בעונת 2018/19 שיחק במסגרת הכרטיס הכפול בהפועל כפר סבא וב עירוני נס ציונה. בעונת 2019/20 שיחק בעירוני נס ציונה. לקראת עונת 2020/21 חתם בקבוצת אליצור יבנה.

לקראת עונת 2022/2023 חתם במכבי מעלה אדומים מהליגה הלאומית בכדורסל.

באוגוסט 2023 חתם במכבי ראשון לציון גם היא מהליגה הלאומית
### בנבחרות הלאומיות
שבת, שיחק בכל הנבחרות הצעירות של ישראל.
ב-2015 שיחק תחת המאמן רמי הדר באליפות אירופה דרג א' לנבחרות עד גיל 16 בטורניר שנערך בליטא. בשנים הבאות המשיך להיות חלק מסגל של נבחרת הנוער, אולם נעדר מטורנירי אליפות אירופה עקב פציעות.
ביולי 2018 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בגרמניה. בקיץ של השנה שלאחר מכן השתייך לנבחרת העתודה אך פספס את מרבית ההכנה לאליפות עקב פציעה ונופה רגע לפני תחילת האליפות.

## קישורים חיצוניים

* פרופיל השחקן באתר איגוד הכדורסל בישראל
* פרופיל השחקן באתר מנהלת ליגת העל בכדורסל

קטגוריה:בוגרי הגימנסיה הריאלית
קטגוריה:כדורסלני אליצור יבנה
קטגוריה:כדורסלני הפועל באר שבע
קטגוריה:כדורסלני הפועל כפר סבא
קטגוריה:כדורסלני עירוני נס ציונה
קטגוריה:כדורסלני מכבי מעלה אדומים
קטגוריה:כדורסלני מכבי ראשון לציון
קטגוריה:כדורסלני הפועל מגדל העמק
קטגוריה:כדורסלנים ישראלים
קטגוריה:גבעון החדשה: אישים
קטגוריה:ישראלים שנולדו ב-1999
In the Arms of God

**In the Arms of God** (בזרועות האלוהים) הוא אלבום של להקת המטאל האמריקאית Corrosion of Conformity שיצא בשנת 2005 על ידי הלייבל Sanctuary Records .

## רקע
"In the Arms of God" הוא אלבום האולפן השביעי של להקת המטאל Corrosion of Conformity שיצא ב-5 באפריל 2005. נכון ל-2020 הוא האלבום היחיד של הלהקה שלא השתתף בו המתופף ריד מולין  והאחרון שבו פפר קינן  ניגן בגיטרה ושר בתפקיד הראשי עד אלבומם No Cross No Crown שיצא ב-2018. את התופים באלבום ביצע סטנטון מור, מתופף להקת Galactic . בשנת 2005 דורג האלבום במספר 330 ברשימת 500 אלבומי הרוק והמטאל הגדולים בכל הזמנים מאת מגזין הארד רוק. האלבום דורג במקום ה-108 מתוך רשימת בילבורד 200 של אותה שנה. בשנת 2005 היה האלבום ה-196 נמכר ביותר בצרפת, האלבום ה-41 הכי נמכר בשוודיה והאלבום ה-147 הכי נמכר בממלכה המאוחדת.

## רשימת רצועות

## קרדיטים
### הלהקה
* פפר קינן - שירה עיקרית, גיטרה שנייה
* וודי ווטרמן - גיטרה מובילה, שירה
* מייק דין - גיטרה בס, שירה

### הפקה ונגנים נוספים
* סטנטון מור - תופים
* ג'ון קסטר - מפיק
## קישורים חיצוניים

## הערות שוליים

קטגוריה:אלבומי מטאל
פובליוס ואטיניוס

**פובליוס ואטיניוס** (בלטינית: **Publius Vatinius**; המאה ה-1 לפנה"ס) היה מדינאי ואיש צבא רומי, בין תומכיו של יוליוס קיסר.

## ביוגרפיה

פובליוס ואטיניוס היה מאנשי פלבס, משפחתו מוזכרת במקורות החל מהמאה ה-2 לפנה"ס. לפי השארות הוא נולד בסביבות שנת 95 לפנה"ב. החל מגיל צעיר הוא התגורר ברומא העתיקה והחל את הקריירה בהופעות בבתי המשפט.

בשנת 63 לפנה"ס הוא מונה לקוואיסטור. תחילה הוא היה אחראי על אספקת מים לעיר. אחר כך הוא נשלח לקמפניה במטרה למנוע הברחות של מתכות יקרות. בעקבות תלונות של תושבי האזור הוא הוחזר לרומא על ידי מרקוס טוליוס קיקרו שבאותה תקופה כיהן בתפקיד קונסול. בשנת 62 לפנה"ס הוא קודם ללגאטוס של דרום ספרד.

בשנת 59 לפנה"ס הוא נבחר למשרת טריבון הפלבאים ובתפקיד זה תמך ביוליוס קיסר שכיהן בתפקיד קונסול. בסוף שנה הוא הציע חוק Lex Vatinia שלפיו לאחר סיום תפקידו יוליוס קיסר היה צריך לקבל לניהולו גאליה קיסאלפינה ואיליריה לתקופה של חמש שנים ותוך הענקת סמכויות נרחבות. בהמשך זה נתן ליוליוס קייסר בסיס להכנות להשלמת כיבוש גאליה.

הוא סיים את הכהונה בסוף שנה ומייד מונה ללגאטוס. אויביי יוליוס קיסר האשימו את פובליוס ואטיניוס באי-ציות להחלטות שלטוניות. גאיוס ליקיניוס קאלבוס היה התובע במשפטו. לא ברור מה היו תוצאות המשפט, אך לאור כך שקריירה של פובליוס ואטיניוס נמשכה ללא בעיות ככל הנראה הוא זוכה מכל אשמה.

בשנת 55 לפנה"ס פובליוס ואטיניוס מונה לכהונת פראיטור. בשנת 54 לפנה"ס הוא הצליח פעם נוספת לקבל משרה ניהולית וזאת למרות התנגדות חזקה של מרקוס טוליוס קיקרו.

בתחילת 49 לפנה"ס פרצה מלחמת האזרחים של יוליוס קיסר ופובליוס ואטיניוס היה מפקד הכוחות באזור הבלקן. בהמשך הוא מונה למפקד צבאי של אזור ברינדיזי. בהיותו בתפקיד זה הוא הצליח להביס כוחות האויב באזור והם נאלצו לסגת לאפריקה.

בחזרה לרומא הוא מונה לצוות של אוגור.

בשנת 45 לפנה"ס פובליוס ואטיניוס חזר לאיליריה במטרה לדכה את המרד באזור. אומנם, בשדה הקרב הוא נחל מפלה ונאלץ לחזור לרומא תוך העברת פיקוד על הכוחות למרקוס יוניוס ברוטוס.

בהמשך הוא היה בין תומכיו של הטריומווירט השני. בשנת 42 לפנה"ס הוא השתתף בטריומף בעקבות ניצחונות באיליריה. לא ידוע שום דבר על המשך חייו ומשערים שהוא נפטר זמן קצר אחרי שנת 42 לפנה"ס.

## קישורים חיצוניים
* קורות חיים

קטגוריה:קונסולים ברפובליקה הרומית
קטגוריה:אישים שחיו במאה ה-1 לפנה"ס
העצב עבר לגור כאן

**העצב עבר לגור כאן** הוא מיני-אלבום של להקת טיפקס, שיצא באוקטובר 1998.
## הפקה
בשנה זו חגגה טיפקס עשור לפעילותה, והוציאה את המיני-אלבום, שכלל חמישה שירים. האלבום נשמע שונה מכל מה שטיפקס עשתה בעשר שנות פעילותה, והוקלט בצורה שונה: הלהקה נכנסה לאולפן ללא חזרות והזמינה אנשים רבים לבקר ולקחת חלק בתהליך. באלבום שיתף אוז פעולה לראשונה עם "Big M" (מאיר עמר), שהיה שותף לעיבודים. האלבום מכר כ-23 אלף עותקים.

בהקלטות האלבום השתתפו גם חברי להקת "כנסיית השכל".

## רשימת רצועות

## משתתפים באלבום
* בימוי מוזיקלית, ניהול אומנותי: דני רכט
* הפקה דיגיטלית - יזהר אשדות

##### נגנים
* קובי אוז: שירה, קולות, לופים, תכנותים, הפקה מוזיקלית ועיבודים.
* רמי יוסיפוב: גיטרות (חשמלית, אקוסטית, קלאסית), מנדולינה
* גל פרמן: גיטרה בס, קולות.
* תמיר ימיני: תופים, טמבורין ותופים.
* Big M (מאיר עמר): לופים, עיבודים.
* חיים אוליאל: שירה, מחיאות כף.
* נוריאל עמר: עוד, תוף גובלט, טמבורין, טיקרקווין
* יורם חזן: סקסופון
* דוד ראסד: גיטרות
* מוטי יוסף: תופים

## קישורים חיצוניים

## הערות שוליים

קטגוריה:מיני-אלבומים מ-1998
קטגוריה:אלבומי זהב בישראל
קטגוריה:אלבומי חברת הד ארצי